નેત્રંગ પોલીસને મળેલી બાતમીને આધારે ગાલીબા ગામે બુટલેગરને ત્યાં રાત્રીના પોણા દસ વાગ્યે રેડ પાડેલ હતી જેમાં તેના ઘરની પાછળના ભાગે ઘાસની નીચે ગેરકાયદેસર વિદેશી દારૂ સંતાડેલો મળી આવ્યો હતો. જેની ગણતરી કરતાં તેમાં 180 એમએલ ની 504 બોટલ મળી કુલ 25,200 રૂપિયાનો વિદેશી દારૂ વેચાણ કરવાના ઇરાદે રાખ્યો હતો. આથી પોલીસે રામસિંગ વસાવા વિરુદ્ધ પ્રોહિબેશનનો ગુન્હો નોંધી ફરાર આરોપીને ઝડપી પાડવા ચક્રો ગતિમાન કર્યા છે.